CELEX: C2007/056/27
Language: da
Date: 2007-03-10 00:00:00
Title: Sag C-509/06 P: Appel iværksat den 15. december 2006 af Akzo Nobel NV til prøvelse af dom afsagt den 27. september 2006 af Retten i Første Instans (Tredje Afdeling) i sag T-330/01, Akzo Nobel NV mod Kommissionen

10.3.2007   
            
            
               DA
            
            
               Den Europæiske Unions Tidende
            
            
               C 56/15
            
         Appel iværksat den 15. december 2006 af Akzo Nobel NV til prøvelse af dom afsagt den 27. september 2006 af Retten i Første Instans (Tredje Afdeling) i sag T-330/01, Akzo Nobel NV mod Kommissionen
   (Sag C-509/06 P)
   (2007/C 56/27)
   Processprog: nederlandsk
   Parter
   
      Appellant: Akzo Nobel NV (ved advocaat C. Swaak)
   
      Den anden part i appelsagen: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Dommen afsagt af Retten i Første Instans (RFI) den 27. september 2006 i sag T-330/01 ophæves
            
         
               —
            
            
               Artikel 3 og 4 i Kommissionens beslutning K(2001) 2931 endelig udg. af 2. oktober 2001 annulleres
            
         
               —
            
            
               Kommissionen tilpligtes at betale sagens omkostninger.
            
         Anbringender og væsentligste argumenter
   
               1.
            
            
               Retten i Første Instans har udvist en urigtig retsopfattelse ved at fastslå, at ansvaret for en overtrædelse begået af en fællesskabsvirksomhed ikke alene kan tilregnes dennes moderselskaber, men også — solidarisk — det højeste holdingselskab, der indirekte besidder andelene i et af de to moderselskaber.
            
         
               2.
            
            
               Retten i Første Instans har udvist en urigtig retsopfattelse ved at udtale, at argumenter, der ikke fremføres under den administrative procedure for Kommissionen, ikke kan påberåbes for første gang for RFI.